
INFORME DE NECESSITAT DEL CONTRACTE MENOR AMB CONCURRÈNCIA


[bookmark: _GoBack]Dades del contracte

	Número de contracte: 006_P2400646

	Tipus contracte: Serveis

	Orgànic:  1423                                          Programa: 33313

	CPV: 39100000-3 Mobiliario

	Tècnic responsable del contracte: Teresa Macià

	Objecte:
Contractació de la infraestructura necessària per a la realització de  4 concerts al Parc Güell i de cadires per als 4 concerts i 3 sessions de cinema.  


	Pressupost de licitació (IVA inclòs): 16.117,87 euros

IVA tipus (21%): 2.797,31 euros

Pressupost net (sense l’IVA):  13.320,56 euros

Aquest pressupost net no pot ser superat per l´oferta del licitador.




Antecedents

El MUHBA, dins de la programació d’estiu, organitza un cicle de 4 concerts a la Plaça de la Natura del Parc Güell, una activitat recollida al conveni d’activitats que cada any signen l’ICUB i B:SM.

Per les característiques de l’espai on te lloc l’activitat s’ha d’entrar a muntar per la porta del Carmel cada dia d’activitat a primera hora de la tarda i a l’espai on tenen lloc les activitats, la Pl. de la Natura, no s’hi pot accedir amb vehicle perquè hi ha una escala que salva els aproximadament 3 metres de desnivell entre el passeig de les Palmeres i la plaça. 

Dies dels concerts: 27 de juny, 4, 11 i 18 de juliol a les 20:30 h. Els concerts comencen a les 20:30 i a les 18:30 la tarima ha d’estar a punt per a una prova de so. 

Per tal de poder portar a terme aquesta activitat es requereix la contractació d’una empresa especialitzada que pugui proporcionar les tarimes i les cadires muntades i desmuntar-les cada dia al final del concert.
 
El material es pot deixar apilat: les cadires en gàbies i al darrera les peces de l’escenari (es cobrirà tot amb una lona que alhora anunciarà les activitats). 

Atès que, aquesta prestació no pot ser proporcionada directament per l’ICUB, perquè no disposa dels mitjans personals i/o materials necessaris per a la realització de les esmentades actuacions, es proposa la contractació externa per realitzar-lo mitjançant un contracte menor, tal com es preveu en la Llei 9/2017 de contractes del sector públic.

D’acord amb l’article 118.2 de la Llei 9/2017, de 8 de novembre, de Contractes del Sector Públic (LCSP), s’ha comprovat que queda justificada la necessitat del contracte i no s’està alterant el seu objecte per evitar l’aplicació dels llindars indicats en l’article 118.1.

Descripció de l’objecte. Prescripcions tècniques
Contractació del lloguer d’una tarima per a 4 concerts al Parc Güell i de cadires per als 4 concerts i tres sessions de cinema.  

Els treballs a contractar inclouran:

· Tarimes: 

· Tarima de 8x4 m. Muntada, amb faldó, escala i barana, al fons de la plaça a un parell de metres de la paret. El dia 27 de juny.
· Tarima 20x 8 m. Muntada, faldó, escala i barana, el dia 4 de juliol
· Tarima 12 x 8 m. Muntada, faldó, escala i barana, els dies 11 i 18 de juliol

· Cadires: 

· 400 cadires còmodes i que es puguin desar en gàbies. Aquells dies caldrà col·locar-les a les 19:30 h (la quantitat que el MUHBA indiqui, segons les reserves) i recollir-les en acabar el concert (aproximadament a les 22h).

· Aquestes cadires també es faran servir els dies 28 de juny, 5 i 12 de juliol, dies en els que hi ha sessió de cinema a les 21:30. Aquells dies caldrà col·locar-les a les 20:30 h (la quantitat que el MUHBA indiqui, segons les reserves) i recollir-les en acabar la projecció (aproximadament a les 24h).

En el cas de que algun dels elements inclosos en el present contracte no estigui en les condicions requerides, l’empresa proveïdora del servei haurà de substituir-lo en un termini màxim de dues hores.  

Lloc de realització de la prestació 
Plaça de la Natura del Parc Güell

Inici de les prestacions i termini d’execució
S’iniciarà la prestació a partir de la data d’adjudicació del contracte. La durada de la prestació serà fins al 18 de juliol al vespre o 19 de juliol a la matinada quan acabi el desmuntatge.

Criteris de solvència tècnica
D’acord amb la previsió dels articles 65 i 66 LCSP, l'activitat de les empreses licitadores que siguin persones jurídiques ha de tenir relació amb l'objecte del contracte, segons resulti dels seus respectius estatuts o regles fundacionals.

Les empreses licitadores han de disposar d'una organització amb elements suficients per a la deguda execució del contracte. Així mateix, hauran de comptar amb l’habilitació empresarial o professional que, en el seu cas, sigui exigible per a la realització de l’activitat o la prestació que constitueixi l’objecte del contracte.


Criteris d’adjudicació
D’acord amb la base d’execució del pressupost 2024 de l’Ajuntament de Barcelona, s’utilitzarà com a criteri d’adjudicació el preu més baix.
Es defineixen els següents límits per a la consideració d’ofertes, en principi, amb valors anormals o desproporcionats: un diferencial del 10% per sota la mitjana de les ofertes presentades, o en el cas d’un únic licitador, del 15% respecte el pressupost net de licitació

No es preveu el tractament de dades de caràcter personal en l’execució d’aquest contracte.


Tramesa d’ofertes 
El licitador haurà d’enviar les seves ofertes mitjançant el portal de Contractació (https://licitacions.bcn.cat/). No s’admetrà cap altre forma d’enviament o lliurament de l’oferta.

L’oferta haurà d’estar degudament signada per l´empresa licitadora.

Per a la contractació menor amb lliure concurrència el termini de presentació de les ofertes serà com a mínim de 5 dies hàbils des de la data d’enviament de petició d’oferta. 

Notificació de l’adjudicació
L’adjudicació del contracte es notificarà a l’interessat i es publicarà de forma agregada en el Perfil de Contractant d’acord amb allò previst a l´article 63.4 de la LCSP.

